
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 14 martie 2007

Nr.29/168
RAPORT

asupra propunerii legislative privind modificarea Legii nr. 376/28/09/2004

 cu privire la bursele private 
(Plx-298/2007)
1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 298/23 aprilie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă privind modificarea Legii nr. 376/28/09/2004 cu privire la bursele private (Pl.x. 298/2007).
La întocmirea raportului Comisia a avut în vedere avizul Comisiei juridice, de disciplină şi imunităţi, avizul Consiliului Legislativ şi Punctul de vedere al Guvernului.

Propunerea legislativă are ca obiect de reglementare crearea posibilităţii consiliului local de a acorda sprijin, prin intermediul bursei private, acelor viitori absolvenţi ai tuturor formelor de învăţământ, de care comunitatea locală are nevoie, iar aceştia să lucreze o perioadă cel puţin egală cu bursa acordată pentru comunitatea locală care a susţinut financiar bursa privată. 

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La lucrările Comisiei au fost prezenţi un număr de 15 deputaţi, din totalul de 26 membri ai Comisiei.

4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este Cameră decizională. Senatul, în calitate de primă Cameră sesizată, a respins propunerea legislativă.
5. În urma dezbaterii, în şedinţa din 07 mai 2007, Comisia propune Plenului respingerea propunerii legislative cu 14 voturi pentru şi 1 împotrivă, din următoarele motive:

· Comisia a apreciat că organele puterii locale nu pot subvenţiona burse private, întrucât acestea ar urma să fie subvenţionate din bugetele locale.

      PREŞEDINTE,









SECRETAR, 

           Lia OLguţa Vasilescu

